Document ID: 32010D0764

ROZHODNUTIE KOMISIE
z 8. decembra 2010
o prijatí rozhodnutia o financovaní na rok 2010 v oblasti bezpečnosti potravín
[oznámené pod číslom K(2010) 8620]
(2010/764/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1) (ďalej len „nariadenie o rozpočtových pravidlách“), a najmä na jeho článok 75,
so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (ďalej len „vykonávacie pravidlá“), a najmä na jeho článok 90,
so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (3), a najmä na jeho článok 66 ods. 1 písm. c),
keďže:
(1)
V súlade s článkom 75 nariadenia o rozpočtových pravidlách a článkom 90 ods. 1 vykonávacích predpisov sa predtým, ako dôjde k viazaniu výdavkov z rozpočtu Únie, prijme rozhodnutie o financovaní, v ktorom sa stanovia hlavné prvky opatrenia spojeného s výdavkami a ktoré prijme inštitúcia alebo orgány, na ktoré inštitúcia delegovala právomoci.
(2)
V správe Komisie Európskemu parlamentu a Rade o uplatňovaní nariadenia (ES) č. 882/2004 (4) sa uvádzajú rôzne opatrenia určené na zmenu a doplnenie tohto nariadenia, najmä v súvislosti so zmenou a doplnením smernice Rady 96/23/ES (5) o opatreniach na monitorovanie určitých látok a ich rezíduí v živých zvieratách a živočíšnych produktoch, ako aj v súvislosti s revíziou predpisov v oblasti financovania úradných kontrol [inšpekčné poplatky - články 26 až 29 nariadenia (ES) č. 882/2004].
(3)
V roku 2010 sa majú vykonať štúdie o vyhodnotení prípadného vplyvu rôznych možností revízie súčasných európskych právnych predpisov v oblasti inšpekčných poplatkov a kontroly rezíduí veterinárnych liekov v potravinách živočíšneho pôvodu.
(4)
V článku 66 nariadenia (ES) č. 882/2004 sa Komisia poveruje financovaním opatrení potrebných na zabezpečenie uplatňovania nariadenia (ES) č. 882/2004 vrátane organizovania štúdii.
(5)
Je vhodné vyčleniť adekvátne finančné zdroje na organizovanie štúdií súvisiacich s prípadnou revíziou súčasných predpisov v oblasti kontrol rezíduí a inšpekčných poplatkov.
(6)
Toto rozhodnutie o financovaní sa môže vzťahovať aj na platbu úrokov z omeškania na základe článku 83 nariadenia o rozpočtových pravidlách a článku 106 ods. 5 vykonávacích predpisov.
(7)
Je vhodné vymedziť pojem „podstatná zmena“ v zmysle článku 90 ods. 4 vykonávacích predpisov na uplatňovanie tohto rozhodnutia,
ROZHODLA TAKTO:
Článok 1
Organizovanie štúdií na podporu revízie súčasných pravidiel v oblasti kontroly rezíduí a inšpekčných poplatkov sa schvaľuje. Toto rozhodnutie predstavuje rozhodnutie o financovaní v zmysle článku 75 nariadenia o rozpočtových pravidlách.
Článok 2
Maximálna výška príspevku schváleného na základe tohto rozhodnutia na vykonanie štúdií týkajúcich sa inšpekčných poplatkov sa stanovuje na 70 000 EUR a na vykonanie štúdií týkajúcich sa kontrol rezíduí na 30 000 EUR. Tieto príspevky sa budú financovať z tejto rozpočtovej položky všeobecného rozpočtu Európskej Únie na rok 2010:
-
rozpočtová položka č. 17 04 07 01.
Z týchto rozpočtových prostriedkov sa môžu hradiť aj úroky z omeškania.
Článok 3
Kumulované zmeny finančných prostriedkov pridelených na špecifické opatrenia, ktoré celkovo neprekročia 20 % maximálneho príspevku povoleného týmto rozhodnutím, sa nepovažujú za podstatné zmeny, pokiaľ rozhodujúcim spôsobom neovplyvnia povahu a cieľ pracovného programu.
Povoľujúci úradník môže prijať takéto zmeny v súlade so zásadou riadneho finančného hospodárenia a zásadou proporcionality.
Článok 4
Toto rozhodnutie je určené povereným povoľujúcim úradníkom.
V Bruseli 8. decembra 2010

Labels: 4
2
20
0
6
15